1997R1780 — LT — 23.11.2001 — 002.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

iš dalies keičiamas:









▼B

KOMISIJOS REGLAMENTAS (EB) Nr. 1780/97

1997 m. rugsėjo 15 d.

nustatantis išsamias Tarybos reglamento (EB) Nr. 723/97 dėl Europos žemės ūkio orientavimo ir garantijų fondo (EŽŪOGF) Garantijų skyriaus išlaidų kontrolės veiksmų programų įgyvendinimo valstybėse narėse taikymo taisykles







EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1997 m. balandžio 22 d. Tarybos reglamentą (EB) Nr. 723/97 dėl Europos žemės ūkio orientavimo ir garantijų fondo (EŽŪOGF) Garantijų skyriaus išlaidų kontrolės veiksmų programų įgyvendinimo valstybėse narėse ( 1 ), ypač į jo 6 straipsnį, kadangi Reglamente (EB) Nr. 723/97 tiksliai numatyta, kad Bendrija gali prisidėti prie tam tikrų valstybių narių padarytų išlaidų, susijusių su patikrinimo tarnybų steigimu ir reorganizavimu bei su šioje srityje dirbančių padalinių darbuotojų mokymu, aprūpinimu informacija ir reikalingomis priemonėmis; kadangi išsamiose taikymo taisyklėse turi būti tiksliai nurodyta, kokios išlaidos gali būti finansuojamos Bendrijos, siekiant garantuoti, kad visose valstybėse narėse būtų taikoma vienoda tvarka; kadangi Komisija kasmet Bendrijos skirtą paramą paskirsto finansavimo prašančioms valstybėms narėms; kadangi reikia nustatyti tokių prašymų pateikimo ir siuntimo sąlygas; kadangi Reglamentas (EB) Nr. 723/97 įsigaliojo per vėlai, kad valstybės narės iki 1997 m. birželio 1 d. spėtų pateikti savo veiksmų programas 1998 metams, kaip reikalaujama to reglamento 2 straipsnyje; kadangi šiame reglamente numatytos priemonės atitinka Europos žemės ūkio orientavimo ir garantijų fondo komiteto nuomonę, PRIĖMĖ ŠĮ REGLAMENTĄ:







1 straipsnis

1. Reglamento Nr. (EB) 723/97 1 straipsnio 1 dalyje nurodytose naujose veiksmų programose reikia numatyti tik tas kontrolės priemones, kurių reikalaujama po 1996 m. spalio 15 d. įsigaliojančiuose Bendrijos teisės aktuose.

2. Minėto reglamento 1 straipsnio 2 dalyje nurodytos pradinės išlaidos apima tik su naujomis veiksmų programomis susijusias išlaidas, pridedamas prie išlaidų, kurios būtų padarytos, jeigu nauja veiksmų programa nebūtų įgyvendinta, ir neapima inspektorių tarnybinių pajamų; be to, pradinėmis išlaidomis laikomos tik per trejus metus po naujų Bendrijos įsipareigojimų įsigaliojimo padarytos išlaidos.

3. Reglamento (EB) Nr. 723/97 1 straipsnio 2 dalyje nurodyta „įranga ir įrenginiai“ yra visa duomenų apdorojimo įranga, įskaitant programinę įrangą ir telekomunikacinę įrangą, tokią kaip telefonai, telekso ir fakso aparatai, taip pat šios įrangos instaliavimo išlaidos, išskyrus įprastinę biuro įrangą ir biuro baldus.

4. Reglamento (EB) Nr. 723/97 1 straipsnio 2 dalyje nurodytos mokymo ir informavimo išlaidos apima visas faktines išlaidas, susijusias su bent vieną dieną trunkančių mokymo kursų ir seminarų organizavimu, įskaitant dėstytojų darbo užmokestį, dalyvaujančių atstovų kelionės išlaidas, kursuose ir seminaruose pateikiamą medžiagą bei suteikiamą specializuotą informaciją.

2 straipsnis

▼M1

1. Per du mėnesius nuo šio reglamento įsigaliojimo dienos valstybės narės pateikia savo veiksmų programas pirmiesiems ir antriesiems Reglamento (EB) Nr. 723/97 taikymo metams. Bendrija gali prisidėti tik prie išlaidų, susijusių su operacijomis, įvykdytomis po 1997 m. sausio 1 d., finansavimo. Vėlesniems metams veiksmų programos turi būti pateikiamos minėto reglamento 2 straipsnio 1 ir 2 dalyje nustatyta tvarka.

Sąmatos rengiamos pagal priede pateiktą lentelę.

2. Remdamasi valstybių narių pateikta informacija, Komisija per tris mėnesius nustato, kokią didžiausią finansinės paramos sumą (išreikštą atitinkamos valstybės narės nacionaline valiuta) Bendrija gali skirti kiekvienai valstybei narei kitą mėnesį po Europos Bendrijų bendrojo biudžeto atitinkamiems finansiniams metams patvirtinimo.

Komisija suinteresuotoms valstybėms narėms praneša, kurias išlaidas Bendrija atsisako finansuoti ir nurodo priežastis.

▼M2

2a. Nukrypdama nuo 2 dalies pirmosios pastraipos, Komisija, remdamasi informacija, kurią pateikė valstybės narės, per tris mėnesius nuo tos dienos, kai pasibaigia laikotarpis, skirtas valstybių narių programų pristatymui, turi nustatyti didžiausią Bendrijos finansinio dalyvavimo 2002 m. dydį, išreikštą eurais.

Bendrijos bendro finansavimo reikalavimus atitinka tik tos išlaidos, kurios apmokėtos po 2002 m. sausio 1 d.

▼M1

3. Ne vėliau kaip iki kiekvienų metų gegužės 31 d. visos valstybės narės Komisijai pateikia praėjusiųjų kalendorinių metų išlaidų ataskaitą. Šios išlaidos turi atitikti reglamento 4 straipsnio 2 dalies numatytą didžiausią Bendrijos finansinės paramos sumą, neviršijančią veiksmų programose nurodytos sumos, kurios Komisija nelaiko negalima. Tačiau galutinė 1997 m. padarytų išlaidų data turi būti 1998 rugpjūčio 31 d., o išlaidų ataskaitą Komisija turi gauti iki 1998 m. spalio 31 d.

Ši išlaidų ataskaita rengiama pagal priede pateiktą lentelę.

3 straipsnis

Pagal Reglamento (EB) Nr. 723/97 4 straipsnio 2 dalį nustatyta didžiausia suma, sumažinta užpraeitiems metams skirta nepanaudota suma, yra laikoma to mėnesio, kada Komisija nustatė tą sumą, išlaidomis, nurodytomis Komisijos reglamento (EB) Nr. 296/96 7 straipsnyje.

▼M1

3a straipsnis

Dviems paskutiniams šio reglamento taikymo metams susidariusi nepanaudota suma įskaičiuojama į atitinkamą EŽŪOGF biudžeto eilutę ir įtraukiama į po realizavimo metų einančių kitų finansinių metų birželio mėnesio išlaidas.

▼B

4 straipsnis

Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.

Šis reglamentas yra privalomas visas ir tiesiogiai taikomas visose valstybėse narėse.









PRIEDAS

►() M1